Platform bertingkat

Platform bertingkat atau platform sisi bertingkat merupakan keadaan stesen kereta api di mana terdapat satu platform untuk setiap landasan (trek) yang terpecah kepada dua atau lebih aras. Susun atur ini sesuai digunakan dalam keadaan di mana keadaan tapak tidak mengizinkan pembinaan stesen yang cukup luas untuk dua landasan bersebelahan, misalnya jalan raya yang sempit; oleh itu, masalah mendirikan stesen dalam ruang tapak yang sempit akan diatasi dengan membina stesen lebih tinggi (jikalau atas tanah) atau dalam (jikalau bawah tanah) di mana landasan dan platform disusun secara bertingkat-tingkat.

Contoh stesen yang mempunyai platform sisi bertingkat ialah Stesen MRT Bukit Bintang (Laluan Kajang) dan Stesen MRT Ampang Park (Laluan Putrajaya). Juga terdapat situasi di mana empat landasan terbahagi kepada dua tingkat berlandasan kembar, khususnya di stesen pertukaran; oleh itu, terjadinya susun atur platform tengah bertingkat seperti Stesen MRT Kwasa Damansara dan Stesen MRT Tun Razak Exchange, atau platform sisi kembar bertingkat seperti Stesen MRT Promenade di Singapura.

Kategori:Platform landasan kereta api